หมอชีวกโกมารภัจจ์ โรงพยาบาลเด็ก พ่อแม่แก้บนลูกหายป่วยหายเจ็บ
อโรคยา ปรมาลาภา ความไม่มีโรคเป็นลาภอันประเสริฐ,เรื่องเจ็บไข้ได้ป่วยเป็นเรื่องใหญ่ของร่างกายนำพาจิตใจห่อเหี่ยวไปด้วยทั้งคนป่วยคนไม่ป่วย พ่อแม่ ญาติพี่น้องคนใกล้ชิด,หมอชีวก เป็นอีกหนึ่งศรัทธา ความเชื่อ และความหวังของผู้คนไม่น้อยที่แวะเวียนเข้าไปบนบานศาลกล่าวขอให้หายเจ็บ หายป่วย หายจากโรคภัยไข้เจ็บ,พลิกบันทึกประวัติ หมอชีวกโกมารภัจจ์ เป็นบุตรนางสาลวดี ชีวกเป็นคนเฉลียวฉลาด ไหวพริบปฏิภาณดีมาก แต่ด้วยเลือกเกิดไม่ได้จึงถูกเด็กๆรุ่นเดียวกันประณามเหยียดหยามว่าเป็นลูกไม่มีพ่อ ชีวกนำแรงกดดันรอบตัวแปรเปลี่ยนมาเป็นพลัง มุมานะที่จะเอาชนะ มุ่งมั่นตั้งใจที่จะหาความรู้ใส่ตัวไม่ให้ใครมาดูถูกได้,คราหนึ่งจึงคิดหนีไปกับกองคาราวานเพื่อมุ่งหน้าไปยังเมือง ตักศิลา มีโอกาสได้ฝากตัวเป็นศิษย์เรียนวิชาแพทย์กับอาจารย์ทิศาปราโมกข์ ร่ำเรียนวิชากับท่านอาจารย์อยู่นานถึง 7 ปี ก็ขอลากลับบ้านเกิดเมืองนอน ระหว่างเดินทางเสบียงที่ติดตัวมานิดหน่อยก็หมดลง ต้องอาศัยความรู้ที่เรียนมานำพาให้รอดตัว,ชีวกได้เข้าไปรักษาอาการปวดหัวของภรรยาเศรษฐีเมืองสาเกตที่เป็นเรื้อรังมานาน 7 ปีรักษากับหมอคนไหนก็ไม่หายทุเลาบรรเทา กระทั่งมาหายขาดได้ด้วยการปรุงยาขนานเดียว,ชีวกได้รางวัล 4,000 กหาปณะเมื่อกลับถึงเมืองราชคฤห์แล้วก็ได้มีโอกาสเข้าไปรักษาโรคภคันทบาพาธ หรือโรคริดสีดวงทวาร ของพระเจ้าพิมพิสารก็หายขาดเช่นกัน กระทั่งได้รับแต่งตั้งให้เป็นแพทย์หลวงประจำพระราชสำนัก ได้พระราช ทานบำเหน็จจำนวนมาก รวมทั้งสวนมะม่วงไว้ด้วย,อีกรายหนึ่ง ชีวกได้ผ่าตัดเนื้องอกในลำไส้ของบุตรเศรษฐีชาวเมืองพาราณสีคนหนึ่งให้หายขาดจากโรคร้ายได้ แล้วก็ยังผ่าตัดสมองเศรษฐีชาวเมืองราชคฤห์คนหนึ่งจนอาการปวดหัวหายขาด,ชื่อเสียง หมอชีวก ขจรขจายร่ำลือถึงความเก่งไปทั่วทุกสารทิศถึงขั้นที่เรียกกันว่าเป็น หมอเทวดา ที่สำคัญยังเป็นหมอที่ดูแลรักษาพระพุทธเจ้าอีกด้วย,กล่าวกันว่าทั้งชีวิตหมอชีวกทุ่มเทไปกับการรักษาโรคให้กับผู้คนมากมายนัก ช่วยเหลือผู้บาดเจ็บ ป่วยไข้ไม่เลือกยากดีมีจน ดำรงตนให้เป็นประโยชน์กับคนหมู่มาก แม้จะไม่ได้มีเวลาปฏิบัติธรรม,แต่ก็เป็นพระโสดาบันผู้เข้าถึงนิพพาน,ในวงการแพทย์ทุกวันนี้หมอชีวกได้รับการยกย่องว่าเป็น บรมครูแห่งการแพทย์แผนโบราณ เป็นที่สักการบูชาของผู้ที่มีอาชีพเป็นหมอ นวดแผนโบราณ ห้างร้านธุรกิจที่เกี่ยวกับสุขภาพ ฯลฯ,O O O O,โรงพยาบาลเด็ก (ชื่อเดิม) ปัจจุบันใช้ชื่อว่า สถาบันสุขภาพเด็กแห่งชาติมหาราชินี ตั้งอยู่ริมถนนราชวิถีใกล้กับอนุสาวรีย์ชัยสมรภูมิ อีกสถานที่หนึ่งที่ผู้คนพลุกพล่านด้วยพาลูกๆหลานๆมาเข้ารับการรักษาอาการเจ็บไข้ได้ป่วยไม่ขาดสาย,เป็นมากเป็นน้อย เจ็บมากเจ็บน้อย สิ่งสำคัญก็คงต้องฝากความหวังไว้กับแพทย์คุณหมอผู้เชี่ยวชาญการรักษา แต่อีกทางหนึ่งเป็นทางที่มองไม่เห็นนั่นก็คือ ฝากความหวังด้วยการบนบานศาลกล่าวให้สิ่งศักดิ์สิทธิ์คุ้มครอง ช่วยเหลือปัดเป่าโรคภัยไข้เจ็บ โรคร้ายต่างๆให้ทุเลาเบาบางลงไปและหายป่วยไข้ไปในที่สุด,หมอชีวกโกมารภัจจ์ รูปหล่อตั้งอยู่บริเวณวงเวียนด้านในใต้ต้นไทรใหญ่อันร่มรื่น หลังตึกผู้ป่วยเด็ก ถือเป็นสิ่งยึดเหนี่ยวทางจิตใจที่สำคัญ ที่บรรดาพ่อแม่ผู้ปกครองของเด็กๆที่กำลังป่วยแวะเวียนกันมาขอพรให้ลูกๆหลานๆหายป่วยในเร็ววัน,อะไรที่ทำแล้วสบายใจก็ควรทำอะไรที่ทำแล้วมีความหวังก็ควรทำ คาดหวังได้แต่ก็ต้องเผื่อใจเอาไว้บ้าง ศรัทธานำมาซึ่ง ปาฏิหาริย์ เชื่อไม่เชื่อกันอย่างไรโปรดอย่าได้ลบหลู่,O O O O,หลายคนมีประสบการณ์ตรงเกิดขึ้นกับตัวขณะรถติดไฟแดง นั่งไปกันเต็มคันทั้งครอบครัว ก็เกิดอุบัติเหตุไม่คาดฝัน ถูกคนขับรถหลับในพุ่งข้ามเลนมาชนเข้าอย่างจัง,ผู้บาดเจ็บถูกลำเลียงเข้ารับการรักษาเร่งด่วน คนขับโชคดีที่ไม่เจ็บมาก บูชา ครูหมอชีวกโกมารภัจจ์ อยู่แล้ว ก็ได้เข้าไปตั้งจิตอธิษฐานกราบขอพรครูหมอชีวก ที่ตั้งบูชาไว้อยู่ที่หน้าโรงพยาบาลแห่งนั้นที่ทำการรักษาเหตุฉุกเฉินขอให้ทุกคนปลอดภัย ไม่น่าเชื่อก็ต้องเชื่อว่าท้ายที่สุดแล้วทุกคนจะปลอดภัยกันดี,จะด้วยดวงยังไม่ถึงคาด จะด้วยเวลาที่ได้รับการส่งเข้ารับการรักษาที่รวดเร็ว หรือด้วยปาฏิหาริย์จากพลังอะไรบางอย่างที่มองไม่เห็นก็ตามที ก็ถือเป็นเรื่องที่ดีที่ครอบครัวเราไม่สูญเสียคนที่รักคนหนึ่งคนใดไป,ศรัทธานำมาซึ่งปาฏิหาริย์ได้จริงๆ นอกจากนี้ ยังเชื่อกันว่า การบูชา ครูหมอชีวกโกมารภัจจ์ ยังช่วยเสริมความมั่นคงเจริญรุ่งเรืองตลอดไป.,รัก-ยม
หมอชีวก เป็นอีกหนึ่งศรัทธา ความเชื่อ และความหวังของผู้คนไม่น้อยที่แวะเวียนเข้าไปบนบานศาลกล่าวขอให้หายเจ็บ หายป่วย หายจากโรคภัยไข้เจ็บ
หมอชีวกโกมารภัจจ์,โรงพยาบาลเด็ก,ผู้ป่วยเด็ก,เหนือฟ้าใต้บาดาล,รัก-ยม